
iVe  haec,  quam  mihi  proposui,  disserendi  materies 
inepta  videatur  neve  levioris  momenti,  id  sane  non  timeo. 
Cur  autem  ex  tot  tantisque  rebus  ad  disserendum 
aptissimis  gravissimisque  hanc  mihi  elegerim,  de  qua 
quaererem,  ea  est  ratio:  quod  in  scholis  clinicis,  quibus 
interfui,  et  Berolinensibus  et  Vratislaviensibus  mihi  con- 
tigit, ut  plures  aegrotos,  morbo  saturnino  chronico  la- 
borantes, observarem  atque  ipse  curarem.  Etenim  jam 
tunc  cupiditas  me  cepit,  hujus  morbi  naturam  atque  in- 
dolem accuratius  cognoscendi.  Quod  ut  assequerer  con- 
silium, jam  de  plumbi  ratione,  qua  in  corpora  animalia 
ageret,  inquirerem  necesse  erat.  En  igitur  habes,  L.  B., 
quae  hisce  studiis,  aliorum  sententias  perscrutatus  ipse- 
que  mecum  meditatus,  indagare  potui.  — 

Verum  illud  quoque  mea  interfuit,  tamquam  ad 
artem  nostram  exercendam  utilissimum,  ut  ne  causas 
ignorarem  atque  occasiones,  quibus  hic  morbus  provo- 
cari posset  nec  non  soleret.  Hunc  ad  finem  incubui  in 
cognoscendum  plumbi  usum  in  re  domestica  artiumque 
cultura,  quatenus  noxiam  suam  vim  hominibus  inferret. 
Qua  in  re  quae  didici,  haec  quoque  Tibi  offero,  brevius  non- 

numquam  et  vel  obiter  tractata  — id  quidem  profiteor. 
Sed  si  illud  respexeris,  me  toxicologicam  quam  techno- 
logicam  scribere  maluisse  dissertationem,  spero  fore,  ut 
luijus  rei  veniam  mihi  des  benignus.  Sin  minus,  licet 
mihi  in  opprobrio  ponas,  quae  desideraris;  dummodo 
non  ponas,  quae  scripta  inveneris,  jam  hoc  contentus 
gaudebo. 


AXjystotTatWw  /ulev  o\)V  xai  tov  hoytcrjAOV  j tjv  xsq 

3 r ,v  \ 3 ^ i > 

fot  XEQLTtTucnog  xoltjtou  Tr^v  a^n^v , X ou  xaT<x(po~ 
qriv  ix  rwv  yaivoyiEvuv 

Hippocralis  naqayyshiou, 

I.  DE  NOXA  SATURNI  IN  RE  DOMESTICA  AR- 
TIUMQUE CULTURA  ADHIBITI. 

§.  1.  Plumbum  purum  atque  integrum,  sicuti  ce- 
tera metalla,  per  se  noxiam  vim  non  exhibet,  quod  mul- 
tis experimentis  diligenter  et  accurate  institutis  P r o u st 
et  Vauquelin  docuerunt.  At  vero  peculiari  illa  che- 
mica  virtute,  qua  citissime  et  facillime  in  noxias  mate- 
ries mutatur,  jam  per  se  plumbi  usus  in  re  domestica 
creberrimus  hominibus  perniciei  est.  Ita  jam  Diosco- 
ridcs,  Plinius,  Galenus,  Aetius,  saeculo  XVI. 
Fortunatus  Fidelis,  et  serioribus  temporibus  van 
Swieten,  Percival  et  multi  alii,  sumia  aqua,  quae 
de  tectis  aedificiorum  plumbeis  defluxerat  aut  per  tubos 
plumbeos  manarat,  Colicam  saturninam  exortam  vide- 

bant(l).  Georgius  Baker  (2)  gravem  illani,  quae  in- 
ter Pictones  grassatur,  Colicam  deduxit  a potus  illius, 
quem  cidrum  appellant,  usu  frequentissimo  et  solito, 
quippe  quem  plumbeis  torcularibus  parent  et  plumbeis 
in  vasis  asservent.  — Sic  etiam  omnium  vasorum,  quae 
ex  plumbo  conficiuntur,  usum  ad  cibos  aut  adiposos  aut 
acidos  aut  salsos  vel  coquendos  vel  reservandos  nec  rara 
nec  levia  damna  hominibus  afferre,  quum  ex  eo,  quod 
de  ehemicis  plumbi  virtutibus  cognitum  habemus  tum 
ex  Bakeri(3)  et  aliorum  observationibus  elucet. 

§.  2.  Ex  multis  plnmbi  cum  aliis  metallis  combinationi- 
bus  duarum  tantum  mentionem  faciamus,  quae  maximae 
sint  utilitati.  Cum  stanni  partibus  sex  intimo  nexu  con- 
junctum ad  conficienda  vasa  cibaria  adhibere  solebant. 
Quibus  qui  utuntur,  non  plumbi,  sed  stanni  noxa  in 
periculum  ruunt.  — Cum  antimonio  conjunctum  mas- 
sam exhibet,  quae  typis  impressoriis  conficiendis  inser- 
vit. Quos  qui  nimis  calefactos  tractarunt,  interdum  inde 
damnum  capiunt  (cf.  §.  14.) 

§.  3.  Noxia  indole  sunt  plumbi  oxyda  cujusvis 
gradus  omniaque,  quae  ex  eo  nascuntur  salia.  Ex 
quibus  quae  in  re  domestica  artiumque  cultura  maxime 
frequententur,  nunc  perlustremus. 

Cerussa  c i t r in  a (oxydum  plumb.  cifr.)  ad  flavum 
pigmentum  conficiendum  confertur.  Vario  autem  et  fre- 
quentissimo hominum  usui  massa  illa  vitrea  est,  quae  ex 
Lithrargyro  paratur.  Ex  illa  enim  conficiuntur  vi- 
trum achromaticum  et  illud,  quod  »Fli  n t-Gl  as« 


(1)  cf.  Christison:  Abhandlung  uber  die  Gifte.  pag.  538, 

(2)  In  Medical  Transaetions  publislied  l>y  tlie  College  of 
Physicians  in  Loiulon,  Volume  tlie  first.  788. 

(3)  1.  c. 

vocatur,  et  gemmae  cujusvis  generis  artificiales;  ex  illa  i 
conficiuntur  varia  ollarum  et  reliquae  culinaris  supelle- 
ctilis obtegumenta  vitrea  (To  pfer-Glasur,  Fayence, 
Em  ai  Ile  etc.).  Baker  primus  et  posthac  praecipue 
Ebcll(l),  iique  majore,  quam  par  est,  animi  anxietate 
et  timore  perculsi,  earum  ollarum  in  re  domestica  usum, 
quae  vitrea  hac  substantia  obducta  essent,  tamquam  per- 
niciosissimum accusabant  et  multorum  morborum  fontem 
gravissimum.  Westrumb  (2)  autem  et  alii,  accurata  rei 
disquisitione  facta,  indagarunt  et  documentis  exhibitis 
docuerunt,  usum  illius,  de  qua  quaerimus,  massae,  nisi 
ex  prava  materie  prave  parata  esset,  certe  non  ita  ini- 
mico in  homines  effectu  esse.  Constat  enim  ex  plumbo 
silicico,  quod  quidem  sal  solutu  difficillimum  est  (3). 

Sunt,  proh  dolor!  homines  pravi  ac  fallacis  animi 
mercatores,  qui  mala  auri  cupiditate  incensi  ipso  Lith- 
argyro turpissime  abutuntur.  Quo  apposito  oleum, 
quod  vendere  cupiunt,  pellucidius  reddunt  et  dulciore 
sapore  praestans. 

De  Lithargyri  abusu  ad  vinorum  acores  fraudulen- 
ter corrigendos  posthac  sermonem  faciemus. 

§.  4.  Minium  et  ipsum  pictoribus  pigmento  est. 
— De  hujus,  sicuti  de  omnium  omnino  plumbi  oxydo- 
rum,  noxa  primus  Fernelius  (4)  et  postea  Frid. 
Iloffmann  (5)  casus  quosdam,  qui  huc  spectant,  a se 
observatos  in  medium  protulere.  Qui  satis  superque 
infestam  eorum  in  homines  potestatem  confirmant. 

(1)  Die  Bleiglasur  unserer  Tiipferwaare  etc,  Hannor.  794.  8. 

(2)  J.  Fr.  Westrumb,  Cliem.  Abhandl.  Bd.  2.  H.  1, 

(3)  cf.  Encyclopaed.  Wiirterb.  d.  med.  Wissenschaften.  Ber- 
lin.  830  V.  T.  pag.  544. 

(4)  De  noxa  Saturni. 

(5)  Med.  consuit.  T.  I.  Dec.  II.  Cap.  X. 

§.  5.  Ad  salia  plumbica  transgressi  primum  Ce- 
russae albae  ct  usum  et  noxam  consideremus.  Ilaec 
quidem  quum  pigmento  albo  (1)  pictoribus  est,  tum 
fuco  quibusdam  feminis,  quae  arte  naturam  corrigere 
inani  dolo  student.  Verum  istae  non  impune  simulata 
pulchretudine  nos  fefellerint.  Ipsae  enim  falsae,  quam 
corrigere  voluerint  cutem,  mox  pejore  colore  tinctam  et 
ingratis  rugis  corruptam  lugebunt. 

Pictoribus  autem,  si  qui  pigmenta  plumbea  tractant, 
iisque,  qui  terentes  illa  praeparant,  majus  est  periculum, 
quum  facillime  et  saepissime  in  intima  eorum  corpora 
inferatur  venenum.  Qua  de  re  posthac  agemus. 

Ex  iis,  quae  de  plumbi  integri,  non  oxydati  usu  et 
noxa  commemoravimus,  quaedam  huc  quoque  referenda 
sunt*  Qua  enim  alia  re  nocere  poterit  aqua,  quae  in 
tubis  aliisve  vasis  plumbeis  inerat,  nisi  quod  plumbum, 
arreptis  ex  aqua  et  aere  oxygenio  acidoque  carbonico,  in 
eandem  hanc  Cerussam  sese  mutavit,  mutatumque  in  illa 
aqua  solutum  inhaeret? 

§.  6.  Ex  omnibus  plumbi  praeparatis  plumbum 
aceticum  (Acetas  plumbic.  cum  aqua,  Saccharum  Sa- 
turni) maxime  noxium  est,  quippe  quod  facillime  solva- 
tur. Permulta  exstant  exempla  a celeberrimis  viris  ob- 
servata, permulta  quoque  experimenta  ab  iisdem  instituta, 
quae  omnia  gravem  plumbi  acetici  effectum  probant.  Ex 
tot  tantorumque  virorum,  qui  hac  de  re  optime  merue- 
runt, numero  hos  tantum  laudemus:  James,  Tissot, 

Merat,  Barruel,  Orfila,  Gaspard,  Campbell, 
Mitscherlich. 

Artifices  quidam  Saccharo  Saturni  pro  pigmento 


(1)  Kremnitzer  Weiss. 

utuntur  et  inprimis  ii,  qui  pannos  variis  coloribus  de- 
corandos impressione  pingunt. 

Hic  etiam  locus  est,  ubi  de  pravitate  nialaque  fide 
conqueramur  istorum  hominum , qui  ad  corrigendum 
vini  saporem  Lithargyro  abutuntur.  Quod  enim,  vino 
effervescente,  natum  est  acidum  aceticum,  hoc  plumbi 
oxydo  arripitur  arreptumque  ad  plumb.  acet,  conforman- 
dum consumitur.  (Qui  fit,  ut  vinum  ita  tractatum  et 
depravatum  non  amplius  praebeat  reactionem,  qualem 
semper  vinum  integrum,  acidam.)  Cujus  salis  incredi- 
bilis fere  copia  brevi  temporis  spatio  vino  solvitur,  ut 
Merat  et  Barruel  experimentis  monstrarunt.  Inde 
etiam  Bourdelin  deducit  Colicae  illius  originem,  qua 
qui  eam  Parisiorum  partem  habitant,  quam  vocant  »S  t. 
Germain,«  saepenumero  corripiuntur.  Neque  Thierry 
Colicam  Madridanam  hoc  ex  fonte  derivare  dubitavit. 
Quam  quidem  opinionem  rejicere  nolimus,  de  more  tra- 
ctandi vini  apud  Hispanos  solito  certiores  facti  (1). 

§.  7.  Jam  de  ea  plumbi  forma  quaerendum  est, 
ubi  in  particulas  minimas  dispertitum  et  dispersum  sub- 
tilissimi pulveris  naturam  induit. 

Ejusmodi  pulveres  nascuntur  in  officinis,  quae  Ce- 
russae pro  pigmentis  conficiendis  sunt.  In  his  enim 
vapores  acetiei  ad  laminas  plumbeas  adducuntur,  donec 
hasce  eroserint  $ quo  facto  plumbi  illius  aliqua  pars  jam 
in  Cerussam  mutata  est,  (eo  probabiliter,  quod  acidum 
aceticum  dissolutum  suppeditavit  acidum  carbonicum). 
Necquidquam  tunc  restat,  nisi  ut  sal  hoccc  carbonicum 

(1)  Neumann  assure,  cVailleurs,  que  la  plupart  de  yins 
d’Espagne  sont  faits  avec  le  inout  ferinente'  ou  a deini  fermente', 
auquel  on  ajoute  d autre  inout  epaissi  au  feu,  et  que,  pour  e'pais* 
sir  ce  inout,  011  se  sert  de  rases  etaines,  ou  de  raisseaux  de  tene 
emailles  au  piomb.  Diction.  des  Sciences  med,  T.  VI.  j>*  33. 

tlo  laminis  deradatur.  In  hoc  vero  opere  qui  occupati 
sunt,  prohibere  vix  possunt,  ne  pulveres  Cerussae  exci- 
tentur et  in  aere  dissipati  haereant;  ne  igitur  iidem  a se 
inspirentur  et  salivis  immixti  in  ventriculum  aut  alia 
qua  via  in  corpora  sua  ingerantur. 

§.  8.  Alii  autem  pulveres  plumbei  in  aliis  artifi- 
cum officinis  nascuntur.  Sic  in  metallis  plumbeis  Lith- 
argyri aliqua  pars  pulverulenta  aere  vehitur.  Etenim 
aera,  quibus  admixtum  Lithargyruin  reperitur,  si  hujus 
magnae  moles  insunt,  malleo  discutiuntur;  sin  parvae 
tantum  particulae,  tota  aut  contundendo  aut  terendo  in 
pulveris  subtilem  formam  rediguntur.  Quo  facto  plum- 
bum, quod  est  graviore  pondere,  a reliqua  massa  facile 
secerni  ac  sejungi  potest. 

Et  Cerussa  et  oxydum  plumbicum  praetereaque 
etiam  Minium,  ut  supra  monuimus,  in  variis  pictorum 
pigmentis  insunt.  Quae  qui  terentes  praeparant,  hi  quo- 
que, ejusmodi  pulveribus  excitatis,  haud  raro  in  morbuin 
saturninum  ruunt. 

§.  9.  Hos,  de  quibus  adhuc  loquuti  sumus,  pulve- 
res; et  Cerussae  quum  albae  tum  citrinae  (I)  et  Mini5 
inimicissimo  in  artifices  effectu  esse,  per  se  ipsum  in- 
telligitur.  Verum  etiam  fabros  plumbarios,  qui  ex  in- 
tegro metallo,  calore  haud  adhibito,  malleo  etlimaaliis- 
!que  ejusmodi  instrumentis  usi  supeliectiles  parant  in  re 
domestica  utilissimas,  plumbeae  intoxicationis  signa  sae- 
penumero  exhibere,  experientia  docuit.  Cujus  rei  cul- 
pam certe  omnem  securitati  et  immunditiei  istorum  ho- 
minum, qua  cibis  plumbum  temere  immisceant,  transmit- 
tere equidem  nolim.  Non  mehercle!  quicunque  eorum 


(1)  Quibus  adjungere  possimus  pulverem  vitri  coloribus  de- 
corati etc. 

morbo  saturnino  correptas  fuerit,  levis  ac  temerarii  animi 
vir  jure  erit  arbitrandus.  Inter  omnes  enim  constat,  ex 
toto  horum  artificum  numero  plurimos  certe,  si  aetate; 
sint  magis  provecti,  in  statu  versari  plus  minusve  ca- 
chectico. Num  inde,  quaeso,  conjicias  maximam  eorum 
partem  tam  longe  a recta  ratione  discedere,  ut  non  cauti 
quam  miseri  esse  malint?  — Sed  non  est,  cur  hanc,; 
quam  modo  expositurus  sum,  sententiam  respuas:  plumbi 
etiam  metallici,  si  malleo  et  lima  tractetur,  pulveres  i 
subtilissimos  huc  illuc  dispersos  esse  tamquam  semina 
morborum  apud  hos  artifices  solitorum.  An  negas  illa 
fortasse  vinctus  sententia,  quam  supra  posuimus  cele- 
berrimorum virorum  experientia  ac  testimonio  con- 
firmatam: plumbum  integrum,  metallicum  per  se  ipsumj 
noxiam  vim  non  exhibere?  iMittc  timorem,  ne  huic  con- 
tradicamus. Quum  enim  jam  plumbi  magnae  moles  tam 
facile  tamque  brevi  tempore  toto  ambitu  in  oxydum 
mutentur,  nonne  multo  citius  ac  potius  plumbum  tam 
subtiliter  dispertitum,  sive  conjicias  in  corpore  demum, 
faventibus  ibi  materiis  hutnidis  et  acidis,  sive  jam  an- 
tea, favente  aere  circumdante? 

§.  10.  Supcrest , ut  de  vaporibus  plumbeis  dis- 
seramus. Quorum  infaustissimos  effectus  in  animalia  non 
solum,  sed  in  plantas  quoque  Sander  et  multi  alii 
observarunt.  Hac  enim  deflorescunt,  illorum  quaedam, 
inprimis  aves,  subito  demoriuntur,  gravida  abortum 
edunt. 

§.  11.  Si  omnes  artificiales  in  variis  officinis  ope-; 
rationes,  quibus  vapores  plumbei  excitantur,  accuratius 
describere  vellemus,  amplissima  tunc  nobis  esset  disse- 
rendi materies.  Sed  temporis  ac  spatii  arctis  finibus 
coacti  longiores  hac  in  re  esse  vetamur. 

Plumbum  non  oxydatum,  sufficienti  calori  traditum. 

ipsum  in  vapores  expanditur.  Ejusmodi  vapores  eri- 
guntur, ubi  plumbum  calore  liquatur,  ut  in  vasa  cujus- 
vis  formae,  quam  eandem  induat,  transfundi  possit.  Hac 
enim  ratione  conficiuntur  variae  res  tum  hominum  de- 
lectationi tum  usui  destinatae,  e.  g.  globi  illi  letales, 
quibus  homines  sibi  ipsis  et  animalibus  mortem  machi- 
nantur. — Omnes,  qui  hoc  modo  plumbum  praepa- 
rant, artifices  ex  his  vaporibus  haud  parvum  valetudinis 
damnum  capiunt  (1). 

§.  12.  Neque  minus  ii,  qui  plumbi  oxydati  (citr.) 
vapores  inspirant.  Huc  pertinent,  qui  in  iis  officinis 
vitam  degunt,  ubi  Lithargyrum,  ut  ab  annexis  substan- 
tiis sejungatur,  calore  liquatur.  Etenim  et  ipsum  Lithar- 
gyrum caloris  magna  vi  ita  expanditur,  ut,  vaporis  indole 
induta,  in  altum  tollatur.  Hinc  etiam  artifices,  qui  in 
vitro  parando  occupati  sunt,  inprimis  vero  figulorum  totus 
ordo,  hujus  vaporis  noxam  subeunt,  quippe  quibus  sit  Lith- 
argyri calore  solvendi  ingratum  munus.  Eadem  de  causa 
ii  quoque,  qui  in  officinis  sunt  quum  pro  parando 
plumbi  oxydo  tum  Minio,  in  malae  valetudinis  pericu- 
lum ruunt. 

§.  13.  De  bis  omnibus  plumbi  effectibus  profecto 
non  miramur.  Sed  illud  sane  mirum  videatur,  quod 
morbus  saturninus  etiam  apud  pictores  frequentissimus 
est  et  fere  solitus,  quum  plumbi  et  oxyda  et  salia,  quae 
quidem  saepe  in  eorum  pigmentis  soluta  insuot,  non 
calore  applicato  tractent,  quo  in  vapores  mutata  abeant. 


(I)  Si  quis  autem  est,  qui  nobis  opponat,  iil  ipsum  non  con- 
venire cum  sententia,  quam  de  plumbi  non  oxydati  inefticacia 
supra  posuimus,  is  conferat,  quaeso,  quae  sub  finem  §.  9.  expli- 
cita  sunt,  eaque  liuc  quoque  aptissime  referenda  esse  intelliget. 

Qua  praesertim  rc  permotus  Mer  ai  (I)  hanc  sententiam 
posuit:  Plumbum  eo  solo,  quem  spargit,  ociore  Colicam 
saturninam  procreare  posse.  Quam  opinionem  eo  pro- 
bare  voluit,  quod  in  aegroti  hoc  morbo  laborantis  om- 
nibus excretis  ne  minimum  quidem  plumbi  vestigium 
reperire  potuisset,  licet,  assumto  viro  rebus  chemicis  et 
peritissimo  et  dexterrimo,  accuratissime  disquisivisset 
et  pervestigasset.  Tamen  hoc  argumento  non  convinci- 
mur, si  consideramus,  solitis  reagentibus  adhibitis  ne 
majorem  quidem  plumbi  copiam,  quod  in  corpore  ani- 
mali cum  substantiis  organicis  intime  conjunctum  exstet, 
indagari  posse,  neque-  nova  etiam  et  meliore  inquirendi 
ratione,  qua  Mitscher li  cli  usus  est,  in  sanguine  aut 
lotio  animalium,  quae  plumbi  sat  magnam  copiam  sum- 
serant,  illud  reperiri  potuisse.  M£rat  id  quoque  ad 
probandam  opinionem  suam  affert,  quod  ii  magis,  quo- 
rum est  plumbum  calore  praeparare,  quam  qui  non  ca- 
lore, valetudinis  detrimentum  capiunt.  Aere  enim  ca- 
lido facilius  particulas  istas  imponderabiles,  quae  non- 
nisi olfactorio  sensu  percipiantur,  solvi  et  suscipi  et 
auferri.  Neque  vero  hoc  argumento,  ut  concedamus, 
permovemur ^ praesertim  quum  eadem  signa  morbosa 
eos  superveniant,  qui  plumbum  tractant  non  calidum, 
ac  qui  ita  ardens,  ut  vapores  saturninos  intima  artifi- 
cum corpora  penetrasse  constet.  Inde  equidem  conji- 
cere malim,  plumbi  plurima  praeparata  esse  ad  expan- 
dendum tam  prona  tamque  apta,  quae,  praesertim  si 
sint  soluta,  etiam  non  ita  magno  calori  tradita,  mini- 
mas particulas  easque  in  aeris  subtilissimam  formam 
dispersas  mittant.  Unde  eluceat,  cur,  qui  plumbea  pi- 
gmenta aut  alias  ejusmodi  res,  etiam  frigidas,  tractant, 


(l)  Traile  de  la  colique  metallique.  II.  edit.  Par,  812. 


hi  quoque  saepe  morbo  saturnino  corripiantur ; inde 
etiam  intelligas,  cur  plumbum  calore  tractatum  magis 
sit  noxium,  quam  calore  non  adhibito.  Et  si  interest, 
ut  similia  similibus  confirmemus,  non  longe  repetere 
opus  est,  quod  huic  rei  respondeat.  Inter  omnes  enim 
constat,  hvdrargyrum  quoque  particulis  suis,  quas  mit- 
tit, aereis  tamque  subtilibus,  ut  sub  sensus  non  cadant, 
gravem  producere  salivationem,  artuum  tremorem  et  alia 
intoxicationis  symptomata. 

II.  VENENI  ILLATI  SIGNA  PATHOLOGICA. 

A.  Symptomata  applicatione  externa  oriunda. 

§.  14.  Quotidie  fere  occasio  datur,  plumbi  externe 
appliciti  vim  observandi,  quod  crebro  ad  curanda  vul- 
nera et  ulcera  a Chirurgis  adhibetur.  Quibus  si  impo- 
situm est,  sive  humoribus  quibusvis  solutum  sive  in 
iunguenti  formam  redactum,  illa  siccescunt,  sublatis  se- 
cretionibus et  limpidis  et  puriformibus.  Si  majore  co- 
pia applicitum  est,  ita  ut  ultra  agere  queat,  tum  partes 
iprope  adjacentes,  et  tela  cellulosa  et  musculi  4et  vasa 
sanguifera  et  nervi,  afficiuntur:  exsiccatae  primum  et 
contractae  dein  corroduntur  ? ut  colorem  albescentem 
praebeant  et  facile  conteri  possint.  — • Haec  Saturni  vis 
mim  illum  tantum  spectet  locum,  cui  illatus  est,  an  la- 
tius serpat,  ut,  resorptione  facta,  totum  corpus  penetrare 
et  inficere  queat;  haec  adhuc  sub  judice  lis  est.  Ba- 
ker, Boerha  ve,  W e d e k i n d , de  B r a m b i i I a , H a e - 
berl,  Percival,  Wall  dixerunt,  unguentis  plumbeis 
applicatis  Colicas  saturninas  se  vidisse  exortas.  Contra 
Mitsch  e rlich  (1),  experimentis  prudenter  et  accurate 

(I)  Miillers  Archiv  fur  Anat. , Physiol.  u,  wissenschaftl, 
Mediz.  Jalirgg.  836  pag.  245  seqq. 

factis,  applicatione  externa  intoxicationem  producere  non 
potuit» 

Huc  quoque  pertinet,  quod  Baker  observavit:  ac- 
cidere nonnumquam,  ut,  qui  typos  tractassent  impresso- 
rios,  siquidem  hosce,  ut  siccesserent,  diutius  igne  fove- 
rant, digitos  vix  et  ne  vix  quidem  extendere  possent. 
Praeterea  etiam  Chirurgis  quibusdam  accidit,  ut,  quum 
in  aquam  saturninam  manum  saepe  immersissent,  digitos 
per  temporis  spatium  haberent  sensatione  sublata  stupe- 
factos. 

B.  Symptomata  Saturno  in  intimum  corpus 
recepto  oriunda. 

§.  15.  Distinguendum  nobis  est  inter  duas  sympto- 
matum. series,  quae  plumbo  aut  per  ventriculum  aut 
alia  qua  via  in  corpus  illato  provocantur.  Quarum 
utra  proditura  sit,  quum  a praeparato,  tum  a dosi  sunita 
pendet.  Alteram  symptomatum  seriem  comprehendimus 
nomine  morbi  saturnini  acuti,  alteram  chronici. 
Altera  provocatur  sumta  majore  dosi  praeparati  plum- 
bici,  quod  facile  succis  corpore  secretis  solvitur;  altera 
minore  dosi  cujusvis  praeparati  saepius  sumta,  aut  pul- 
veris vel  vaporis  saturnini  diuturno  et  continuo  in  cor» 
pus  influxu. 

i 

1.  De  morbo  saiurnino  acuto. 

§.  16.  Haec  sunt  symptomata,  quae  experimenta, 
in  animalibus  instituta  exhibuerunt  (1) : 

(1)  Mitschcrl.  1.  c.  — Haec  experimenta  eum  plumbo 
acet  facta  sunt.  Quum  hoc  ex  omnibus  praeparatis  solutu  facil- 
limum sit,  ut  maxime  hanc  intoxicationis  speciem  producere  queat, 
quum  de  hujus  actione  in  corpora  et  hominum  et  animaliunij 
plurimae  observationes  et  experimenta  facta  sint;  sufficiat,  si  de 

Vomitu  vehementissimo  massa  albescens,  coagulata 
editur.  Sitis  permagna.  Appetentia  ciborum  magis 
magisque  cessat.  Mox  debilitas  quaedam  et  emaciatio 
incipieris  animadvertitur , quae  utraque  magis  magisque 
augetur,  ut  tandem,  paralysi  accedente,  incedere  animal 
non  possit.  Lotium  parcius  excernitur,  alvus  aut  spissa 
aut  liquida,  nonnumquam  cruenta.  Respiratio  difficilis. 
Convulsionibus  exortis  mors  supervenit. 

§.  17.  Sectione  facta  haeccc  reperiuntur:  In 

ventriculo  et  in  intestinis  parca  copia  massae  mucosae, 
cruentae,  colore  bruneo- flavescente.  Ventriculi  et  inte- 
stinorum loca  quaedam  colorem  praebent  atro  - rubicun- 
dum; ubi  neque  injectio  vasorum  ramiformis  neque  ca- 
pilliformis  neque  punctata  animadvertenda  est;  neque 
telae  harum  partium  molliores  solito  apparent.  Haec 
igitur  rubedo  non  inflammationis  est,  sed,  quod  ex  accu- 
ratissima disquisitione  liquebat,  a vasis  villorum  san- 
guine admodum  repletis  deducenda.  Intestinorum  nul- 
libi contractio.  Sanguis  coagulatus,  colore  atro- rubi- 
cundo; serum  haud  parcum,  mucosum.  Pulmones  peni- 
tus condensati,  fere  exsangues,  aeris  plane  expertes. 

§.  18.  Animalia,  quae  vomitu  carent,  uti  caniculi, 
haec  praebent  intoxicationis  signa  (1). 

Primum  sanguinis  circulatio  et  respiratio  accelera- 
tae s&nt.  Sitis  admodum  aucta.  Excretorum  alvinorum 
copia  plerumque  solito  major,  tumque  etiam  lotii.  Ipsum 
lotium  saepe  cruentum  apparet,  saepe  flocculos  al- 


ii ujus  lanium  aclione  hic  loquemur  , tamquam  normali,  cui  reli- 
qua plane  respondeant. 

(I)  Eadem  fere  symptomata  in  lucem  prodeunt,  si  quod  ani- 
mal, oesophago  per  ligaturam  occluso,  quominus  vomat  prohibetur, 
cf.  Orfila,  Toxicolog.  gener.  T.  1. 

bidos  continet.  Cetera  [symptomata  eadem,  qualia  supra 
enumeravinias. 

§.  19.  Sectione  facta  haecce  reperiuntur: 

Quas  ventriculus  continet  ciborum  reliquias,  eae 
solito  molliores,  plerumque  colore  griseo,  et  flocculis 
albis,  non  solubilibus  insignes  existunt.  Membranam 
mucosam  obducit  massa  albida,  quae  constat  quum  ex 
muco  secreto  tum  ex  epithelio,  plumbi  vi  mutatis.  Ipsa 
membrana  mucosa  in  massam  griseam,  hic  illic  albe- 
scentem , siccam,  contritu  facillimam  abiit.  Quae  subja- 
cet tela  cellulosa  quibusdam  locis  ex  bruneo  rubra  con- 
spicitur, quia  vasa  sanguifera  sanguine  coagulato  abun- 
dant. Tunica  muscularis  partim  in  superficie  tantum, 
partim  penitus  alba  apparet,  partim  vel  integra.  In  in- 
testino tenui  massa  fluida,  copiosa,  plerumque  albida, 
saepius  sero  cruento  similis,  immixta  massa  flocculenta. 
Et  haec  et  illa  massa,  aptis  adhibitis  reagentibus,  plum- 
bum exhibet.  Cujus  intestini,  quo  propius  ipsum  est 
pyloro,  eo  magis  mutata  membrana  mucosa.  Et  hujus 
membranae  et  muscularis  eadem  fere  ratio,  quae  in  ven- 
triculo. Saepissime  etiam  praeterea  totum  hoc  intesti- 
num hic  illic  rubrum  existebat,  tumque  simul  serum 
cruentum  in  intestino  et  saepe  etiam  in  cavo  abdominis 
inerat.  Hic,  accurata  disquisitione  facta,  vasa  majora 
reperiebantur  sanguine  atro,  coagulato  abundantia,  at- 
que iis  locis,  ubi  albedo  illa  membranam  mucosam  trans- 
gressa muscularem  corripuerat,  vasis  majoribus  plumbo 
attactis,  ecchymomata  conspiciebantur  parva,  crebra. 
Membranarum  corruptio  non  ultra  coecuni  processerat. 
— Tota  intestina  non  angustiora  neque  ullibi  contracta 
apparebant. 

Sanguis  colore  est  solito  magis  atro,  admodum 
coagulatus,  minuta  seri  copia.  Pulmones  colorem  prae- 


19 


bent  non  iam  laetum,  quam  solent.  Quibus  compressis 
sanguinis  fluidi  vix  guttae  quaedam  prostiliant;  incisione 
facta,  sanguinis  atri,  coagulati  pauxillum  conspicitur. 
Unde  iste  pulmonum  color.  Ipsi  ceterum  fere  exsangues 
et  admodum  contracti  rxistunt.  Renes  saepe  integri  re- 
periebantur.  Sed  ubi,  durante  vita,  lotium  emissum  erat 
aut  albidum  aut  cruentum  immixtis  flocculis  albis,  ibi 
renum  superficies  hic  illic  colorem  praebuit  magis  atrum  5 
eundem  substantiae  corticalis  maxima  pars  et  pyramides 
quaedam  ad  papillas  usque.  Haec  signa  non  ad  renum 
propriam  substantiam  sed  ad  sanguinis  corruptionem 
pertinent.  Quae  obvia  sunt  in  cerebro  et  in  medulla 
spinali,  in  hepate  ac  liene,  haec  quoque  nonnisi  ad  san- 
guinis mutatam  temperaturam  referenda  sunt. 

§.  20.  Orfila  (1),  Gaspard  (2),  Campbell  (3), 
et  alii  animum  applicarunt  ei  quoque  plumbi  acetici  ef- 
fectui, quem  exhibet,  siquidem  solutum  in  venas  (prae- 
sertim in  v.  jugularem)  animalium  transfusum  erat.  Ubi 
Siaec  in  conspectum  venerunt  symptomata: 

Excrementa  mucosa,  atro  sanguine  tincta,  tenesmo 
isaepe  accedente,  exonerabantur;  lotinm  emissum  est 
iairo- rubicundum ; nonnunquam  serum  cruentum  ex  ore 
profluxit.  Respiratio  admodum  difficilis  et  impedita;  ut 
isaepe  suffocationis  periculum  immineret.  Raro  tantum- 
imodo  vomitus  intrabat.  Summa  artuum  debilitas,  ut  in- 
cedere animal  non  posset.  Accedebant  symptomata  ner- 
vosa cujusvis  generis,  et  mors  subito  subsequebatur. 

§.  21.  Cadaveribus  sectis  Gaspard  etCamp- 


(1)  1.  c. 

(2;  Journal  de  pliysiol,  par  Magendie  T.  I.  pag.  289. 
(3)  Christison,  Abhandl.  liber  die  Gifle,  pag.  574, 

bell  inveniebant  in  intestinis  (1)  ecchymdmata,  mem- 
branae mucosae  rubedinem  et  reliquas  destructiones,  quas 
supra  attulimus,  et  quas  inflammationis  signa  esse  inju- 
ria contendunt.  — Pulmones  maculis  atris,  nonnunquam 
hepatisatione  aliisque  inflammationis  signis  excellebant. 

§.  22.  Morbi  saturnini  acuti  signa,  qualia  in  {ho- 
minibus observata  sunt,  nunc  paucis  describamus: 

Aegrotus  pressionis  in  ventriculo  sensationem  per- 
cipit ; sequuntur  dein  dolores  in  abdomine  vehementis- 
simi.  Vomituritionibus  continuis  cruciatur,  neque  vero, 
si  intraverit  vomitus,  inde  levamen  capit.  Mox  accedunt 
angor  circa  pectus,  sudor  viscidus,  lipothviniae,  convul- 
siones. Lotium  dimittit  parcum.  Posthac  febris  aggredi 
solet.  Oculi  nonnunquam  obcoecantur.  Denique  aut 
lipothymiis  aut  apoplexia  correptum  mors  aufert. 

§.  23.  Necros  c f'pi  a eadem  offert  signa,  quae  in 
animalibus:  Ecchymomata  et,  nisi  vomitus  accesserat 

sat  creber  atque  vehemens,  tegumentum  albidum  supra 
membranam  ventriculi  mucosam  expansum  et  quae  sunt 
reliqua. 

2.  Be  morbo  saturnino  chronico. 

§.  24.  Ingentem  fere  symptomatum  numerum  hoc 
nomine  amplectimur.  Haec  non  ordine  quodam  certo 
et  distincto  aegrotos  Saturno  laborantes  corripiunt,  ne- 
que omnia  umquam  singulos,  sed  quorum  eadem  in  aliis 
hominibus  reperiuntur,  in  aliis  desiderantur,  eadem  in 
hoc  principatum  tenent,  in  illo  nullius  fere  momenti  sunt, 
eadem  denique  in  hoc  prius,  in  illo  serius  in  lucem 
prodeunt.  Ex  illa  symptomatum  magna  serie  iterum  se- 


(1)  Orfila  intestinorum  omnino  nullam  reperiehat  muta- 
tionem. 

ries  quasdam  elegerunt,  easque  propriis  nominibus  signi- 
ficarunt. Quales  sunf : Colica  satum  in  a (s.  minc- 

ral.  s.  pictorum  s.  figulorum),  Paralysis  sat.,  Tabes 
sat.  Sed  eodem  jure  alia  quoque  symptomata  complexi 
nova  ejusmodi  nomina  ponere  possemus.  Sic  de  Spasmo 
saturn.  nec  non  de  Melancholia  sat.  sermonem  facere 
liceret.  At  istud  cui  bono?  — Nos  quidem  omnia,  quae 
huc  pertinent,  symptomata,  quotcunque  sunt,  compre- 
hendere maluimus,  quum  unius  ejusdemque  morbi  sint. 
Quem  ipsum  quo  nomine  nuncupare  velis,  non  multum 
interest.  Hoc  ad  nugas  referimus.  Quare  hoc  temporis 
momento  meliore  voce  carentes  hanc  posuimus  simpli- 
cissimam: morbi  saturnini  chronici. 

§.  25.  Digestionis  laesae  signa  ex  omnibus 
rarissime  desiderantur.  Quae  quidem  haec  sunt:  Ae- 

groti ciborum  appetentia  carent,  sensationes  percipiunt 
in  ventriculo  gravedinis  et  pressionis,  in  ore  et  in  fauci- 
ibus  ariditatis.  Nausea  cruciantur  et  vomituritionibus. 
Saepe  vomitu  ipso  aggresso  massae  biliosae  ejiciuntur. 
Sitis  permagna.  Excretio  alvina  tarda.  Accedunt  dolo- 
res in  regione  umbilicali  secantes,  vehementissimi , qui, 
[remissionibus  et  vel  intermissionibus  factis,  fortiores  re- 
deunt et  pressu  digitorum  diminuuntur  (1).  Alvus  est 
iobstructa,  et  si  qua  clysmatum  ope  aut  sponte  soluta 
excrementa  constant  ex  particulis  minimis,  siccis,  duris, 
sive,  ne  multa,  excrementis  ovinis  simillima  sunt.  Ab- 
domen durum  et  tensum  tangitur  et  circa  umbilicum  re- 
tractum apparet.  Dein  fibrarum  rigiditas  sat  perspicua 
animadvertitur.  Cutis  arida,  clausa,  contracta.  Lotium 
excernitur  parcum.  Synovia  exsiccata,  extremitates,  si 
moventur,  concrepant.  Facies  pallida,  quin  imo  singu- 


(1)  IVIerat,  Traite  de  la  Colique  metall,  Par.  812. 

larem  saepe  praebet  colorem  griseo -flavescentem.  Mox 
totius  corporis  emaciatio  saepe  ad  tabem  usque  procedit. 

§.  26.  Febris  nulla  adesse  solet.  Inter  57  ejus- 
modi aegrotos  Merat  tres  tantum  febri  correptos  vidit. 
— Pulsus  duritie  singulari,  lignea  excellunt.  Respi- 
ratio admodum  difficilis,  ut  hic,  quo  ipsa  est,  status 
asthmatis  (satum.)  nomine  jure  gaudeat. 

§.  27.  S ensi  bi  1 i ta  ti  s gravis  turbatio  monstratur 
aut  formicationibus  aut  doloribus,  quibus  extremitates 
praecipue  laborant,  quosque  stupor  iu  iisdem  partibus 
excipit. 

Nec  minus  nervi,  qui  m at  ion  i praesunt,  aut  — 
ut  accuratius  dicamus  — partes  illae  centrales,  e quibus 
originem  ducunt,  affectae  sunt.  Huc  pertinent:  artuum 
tremor,  singultus,  varii  generis  spasmi,  quin  imo  tris- 
mum  et  tetanum  inde  ortos  videbant  (1).  Sequitur  dein 
paresis  et  denique  paralysis,  quae  perraro  universalis 
est,  sed  plerumque  extremitatum  nonnisi  superiorum. 
Memoratu  dignum  videtur,  extensores  praesertim  ma- 
nuum multo  saepius,  quam  flexores  hac  paralysi  corripi. 

Ipsius  cerebri  functiones  non  raro  laesae  compa- 
rent. Cujus  signa  certissima,  ut  vertigo,  temulantia  ca- 
pitis, anxietas,  deliria,  insomnia  aut  somnolentia,  stupidi- 
tas, melancholia,  amaurosis,  surditas,  apoplexia  denique, 
non  ita  raro  in  lucem  prodeunt. 

§.  28.  Sectione  facta  haec  signa  oblata  sunt: 
Intestina  multo  angustiora,  colon  admodum  contractum 
saepe  monitis  formam  praebuit,  situs  intestinorum  vario 
modo  perversus  et  confusus;  nonnunquatn  intussuscc- 
ptiones  observantur.  Faecum  induratarum  magnae  moles 


(1)  Baumgartn  er,  Spez,  Kranklieits-  und  Heilungslehre. 
Freib.  1836.  T.  2.  pag.  730. 

in  iis  reperiuntur.  — Glandulae  mesenieriales  induratae 
existunt  (1).  Musculi  inprimis  extremitatum  superiorum 
sicci,  colore  albescente. 

IIL  DE  PECULIARI  PLUMBI  IIV  CORPORA  ANI- 
MALIA  AGENDI  RATIONE. 

§.  29.  Postquam  in  capite  praecedente  exposuimus 
plumbi  ipsam  actionem,  qualem  multorum  saeculorum 
experientia  nos  docuit;  jam  in  hoc  propositum  est,  ut 
hujus  actionis  rationem  explicemus,  ut  signa  illa,  quae 
sub  sensus  cadunt,  quantum  fieri  potest,  mente  complexi 
et  ex  illis  ratiocinati  principia  deducere  studeamus,  atl 
quae  omnia  illa  referenda  et  ex  quibus  explicanda  vi- 
deantur. Ne  multa,  ut  ope  doctrinarum  quum  chemicae 
tum  physiologicae  intoxicationis  saturninae  'frecogiav  (quam 
Graeci  vocant)  exponamus,  id  nobis  est  consilium. 

§.  30.  Primum  de  plumbi  externe  applicati  actione 
agamus.  Et  hic  ante  omnia  vis  illa,  qua,  secretis  sub- 
latis, vulnera  et  ulcera  exsiccat,  obvia  fit.  Quod  non  ea- 
dem ratione  plumbo  perfici,  qua  e.  g.  carbone,  jam  e 
diversa  utriusque  natura  et  physica  et  chemica  elucet. 
Experimenta  gravissima,  quae  M i ts  c h e r 1 i c h de  ratione 
chemica  salium  plurnbicorum  ad  materies  quasdam  cor- 
porum animalium  instituit,  ad  explicandam  hanc  actio- 
nem optimae  frugi  sunt.  Invenit  enim  vir  ille  celeberri- 
mus, illis  salibus  cum  hisce  materiis  conjunctis  novas 
mutata  forma  materies  prodire,  et  quidem: 
cum  alb.  mater,  acido  acet.,  lact.  et  hydrochlor.  solubilem. 
» caseino  » » » » parum  » » 

» salivino  » » » hydrochlorico  » 

» osmazom.  » » » » 


(1)  Cii  r i s ti  s o n 1.  c. 

cum  pepsino  materiem  acido  hydrochlorico  solubilem 
* glutine  » aqua  » 

» haematino  » probabiliter  aqua  » 

» muco  » insolubilem. 

Cum  fibrino  omnino  non  conjunguntur. 

Quibus  rebus  cognitis  jure  contendere  nobis  vide- 
mur salia  plumbica  cum  secretis  quoque  serosis  et  pu- 
ri form  ibus,  quae  et  albuminis  et  osmazomi  haud  parum 
contineant,  intimo  nexu  conjuncta  novas  ejusmodi  con- 
formare materies,  solidas,  aqua  non  solubiles.  Quo  facto 
secreta  ilia  e medio  sublata  videbuntur.  — Non  pos- 
sumus, quin  conjiciamus,  eodem  processu  chemico  etiam 
reliqua  plumbi  praeparata  eadem  efficere  symptomata, 
sive  antea,  faventibus  illis  materiis  organicis  fluidis  et 
aere  circumdante,  in  sal  quoddam  (forsitan  carbonicum) 
mutata  sint,  sive  alia  nescio  qua  ralione. 

§.  31.  Hac  plumbi  chemica  actione  non  solum  quae 
jam  secreta  sunt,  e medio  tolluntur,  sed,  hoc  peracto, 
etiam  secretio  ipsa  diminuitur,  denique  tollitur.  Non 
dubitamus,  qnin  hic  plumbi  effectus  eadem  ratione,  qua 
acidi  tannici  ei  reliquorum  medicaminum  adstringentium 
perficiatur.  Itaque  plumbi  actio  chemica  ad  membranas 
secernentes  progressa,  probabiliter  earum  provocat  rea- 
ctionem, ut  omnium  telarum  fiat  contractio,  qua  secre- 
tiones impediuntur.  Saturnum  autem  hic  quoque  vere, 
sicuti  ceteras  substantias  adstringentes,  vi  chemica  agere 
eo  conjicere  licet,  quod  majore  copia  adhibitus  corro- 
sionis symptomata  procreat,  (cf.  §.  17.) 

§.  32.  Jam  supra  commemoravimus,  adhuc  in  utram- 
que  partem  disputari,  num  Saturni  externa  applicatio 
intoxicationem  proferre  possit,  necne.  Si  illud  solum 
consideremus,  quod  doctrinae  principiis  docemur,  ne- 
gare illud  malimus.  Nam  materies  illas,  quas  plumbum 


25 


cum  suhstantiis  organicis  novas  conformat,  solidas  esse, 
nec  nisi  acidis  solubiles  diximus.  Quum  vero  illae  non- 
nisi solutae  resorberi  queant,  ubi  haereant  acida,  quibus 
solvantur,  dubii  sumus.  Tamen  non  principiis  mente 
deductis,  sed  experientiae  summum  in  re  medica  judi- 
cium tribuimus.  Quare  conjicere  malumus,  liquorem 
nescio  quem  acidum  secerni,  quam  contra  tot  tantorum- 
que  virorum,  quos  supra  laudavimus,  experientiam  et 
auctoritatem  pugnare.  — Quod  vero  plumbum,  cuti 
integrae  saepe  applicatum  nonnunquam  morbum  Satur- 
ninum produxit,  id  non  tam  mirum  videbitur,  si  quis 
sudorem  saepe  acidam  reactionem  praebere  reputaverit. 

§.  33.  Praeter  hanc  Saturni  vim  aliam  quoque  ob- 
servamus, quam  in  nervos  et  motorios  et  sensitivos  ex- 
hibet, solo  contactu  deprimentem,  (cf.  §.  14  sub  fin.) 

§.  34.  Plumbum,  quum  in  ventriculum  inge- 
stum est,  eadem  fere  ratione  agit,  qua  externe  appli- 
catum. 

Hic  vero  ante  omnia  de  illa  vi  disserere  opus  est, 
quam  nervis  contactis  infert.  Nervus  sympathicus  non 
eodem  modo  afficitur,  quo  spinales.  Horum  enim  functio- 
nes statim  deprimuntur,  illius  autem  irritatione  augen- 
tur. Illata  enim  plumbi  sat  magna  copia,  vomitus  ex- 
oritur vehementissimus.  Tamen  utramque  hanc  vim 
mente  ac  voce  comprehendere  licet,  si  dicimus  eam  esse 
alterantem.  Plumbo  enim  arbitramur,  si  tanta  dosi 
porrectum  sit,  ut,  priusquam  sit  mutatum,  membranam 
ventriculi  mucosam  attigerit,  tum  ante  omnia  nervos 
affici,  ut  statim  vomitus  aboriatur,  quo,  ut  postea  mon- 
strabimus, se  ipsum  prohibeat,  quominus  hanc  membra- 
nam corrosione  offendat.  Nec  quisquam  profecto  dubi- 
tabit, quin  prius  exercere  possit  eam  vim,  quam  vocant 
dynamicam,  quam  chemicam.  At  si  quis  contendat,  re- 

sorptioue  facta  demum  neque  solo  plumbi  cum  nervis 
contactu  vomitum  illum  exoriri 5 hoc  nostro  jure  nega- 
mus. quod  plumbum  venis  infusum  illum  proferre  certe 
non  solet, 

§.  35.  Antea  vero,  quum  primum  plumbum  in  ven- 
triculum illatum  est,  et  ciborum  reliquiis  et  chymo  et  suc- 
cis secretis,  ne  multa,  iis  quas  ventriculus  continet  ma- 
teriis immixtum  confertur  ad  conformandas  illas  novas 
substantias,  de  quibus  supra  disseruimus.  Tum  demum, 
quando  plumbum  non  omne  consumlum  est,  sed  ejus 
aliqua  copia  restat,  membranae  mucosae  ipsi  vim  suam 
infert,  adstringentem  primum,  dein  corrodentem.  Quod 
quidem  fit:  1)  quum  Saturni  major  copia  sumta  est,  2) 
quum  ventriculus  parum  continet  substantiarum , quae 
cum  Saturno  conjungi  queant,  quod  quidem  accidere 
potest  aut  animalibus  jejunis,  aut  plumbo  sumto  non 
vomentibus.  Vomitu  enim  favente  quum  veneni  illati 
magna  pars  ejicitur,  tum  succi  gastrici  et  intestinales 
abunde  secernuntur,  quibus  haud  parum  plumbi  illati 
solvi  queat.  Inde  intelliges,  cur  tam  magnum  interce- 
dat discrimen  inter  signa  durante  vita  et  post  mortem 
pathologica,  quae  exhibentur  quum  animalibus,  quae 
vomere  possunt,  tum  quae  non  possunt,  uti  caniculis, 
(cf.  §5.  16  — 20). 

§.  36.  Plumbum  postquam  cum  materiis,  quas  ven- 
triculus et  intestina  continebant,  intimum  iniit  nexum, 
ut  novae  substantiae  inde  profectae  sint  ex  utrisque 
compositae,  jam  maxima  ex  parte  in  hisce  non  solubile 
remanet,  itaque  cum  faecibus  excernitur  (quod  praeci- 
pue plumbi  parti  accidit  cum  muco  conjunctae),  partim 
aqua  aut  acidis  (laetico  et  hydrochlorico) , quae  in  ven- 
triculo et  intestinis  insunt,  solvitur.  Hic  novis  materiis 

ita  solutis,  nova  symptomatum  series  producitur,  de  qua 
postea  disseremus. 

§.  37.  Itaque  morbus  saturninus  acutus  e duabus 
symptomatum  seriebus  constat:  ex  ea,  quae  ventriculi 
et  intestinorum  corrosione  provocatur,  et  ex  hac,  quae  no- 
vis illis  materiis  solutis.  Quarum  prior,  ut  M i t sch  e r 1 i ch 
experimentis  demonstravit,  letalem  exitum  quamvis  non 
sola  proferre  videatur,  tamen  admodum  accelerare  potest. 

Omnia  haec  in  ventriculo  symptomata  semper  desi- 
derari, ubicunque  venenum  alia  via,  atque  per  tubum 
alimentalem,  in  corpus  animale  receptum  erat,  ut  per 
cutem,  aut  vulnera,  aut  pulmones,  aut  denique  transfu- 
sione in  venas  facta,  id  quidem  per  se  ipsum  intelligitur. 
Neque  plumbum,  quotiescunque  in  ventriculum  illatum 
est,  semper  corrosione  nocere,  supra  exposuimus.  His 
omnibus  conditionibus  altera  tantum  symptomatum  series 
in  lucem  prodit. 

§.  38.  Haec  plumbi  actio  chemica  nonnisi  de  sali- 
bus saturninis  et  praecipue  de  plumbo  acet,  experimen- 
tis indagata  constat.  Tamen  quod  de  ceteris  praepara- 
tis plumbicis  monuimus,  quam  de  applicatione  externa 
quaereremus,  idem  hic  tibi  in  memoriam  revocandum 
est:  nos  quidem  persuasum  habere,  eodem  fere  processu 
chemico  cetera  quoque  praeparata  agere,  quum  plane 
eadem  agant.  Neque  enim  illud  nobis  arridet,  quod 
Vogt(l)  dicit:  Oxyda  plumbica  et  vel  Cerussam  albam 
succis  intestinalibus  haudquaquam  esse  solubilia.  Quodsi 
ita  esset,  unde  tandem  eorum  in  animalia  effectus  sat 
perspicui  atque  graves?  At  vero  illa  esse  solutu  difficillima 
et,  ut  vim  suam  exerceant,  longiore  temporis  spatio  et 
usu  saepius  repetito  opus  esse,  id  lubenter  concedimus. 

(I)  Lelirb udi  der  Pharmacodynam,  Giess,  821.  T.  I,  p.  608 

§.  39.  Jam  in  altera  symptomatum  serie  versetur 
oratio.  Duce  arte  chemica  plumbum  per  tot  discrimina 
rerum  eo  usque  sequuti  sumus,  ubi  cum  substantiis  or- 
ganicis intimo  nexu  conjunctum  aut  aqua  aut  acidis, 
quae  in  succis  intestinalibus  insunt,  solutum  est.  Quae- 
ritur, num  jam  resorptione  facta  in  sanguinem  transeat, 
necne.  Quod  quidem  negare  nullo  modo  possumus, 
quamquam  Mi  tsch  eri  ich  illud  neque  in  sanguine  neque 
in  lotio  excreto  reperit.  Jam  si  ex  similibus  similia  con- 
cludere licet,  alia  metalla,  uti  cuprum,  habemus  tamquam 
avuXoycc.  At  vero  praeterea  Wibmer(l)  in  medulla 
spinali,  in  hepate  et  in  musculis,  Christison  in  mu- 
sculis dorsi  et  lumborum,  T i ede  manu  et  Gmelin  in 
sanguine  venarum  lienalium,  hepaticarum  et  mesenteri- 
carum, alii  denique  in  cerebro  plumbum  invenerunt. 

M itsc  heri  i ch  (2)  experimentis  probavit,  novam 
quoque  illam  materiem  ex  plumbi  cum  substantiis  orga- 
nicis conjunctione  ortam  actiones  chemicas  in  partes 
corporis  organicas  exserere.  In  sanguinem  igitur  trans- 
gressa et  cum  eo  mixta  temperaturam  ejus  admodum 
immutat.  Qua  ratione  id  fiat,  non  plane  cognitum  ha- 
bemus. Id  certe  constat,  serum  praecipue  affici,  ut  co- 
lore insolito,  nimis  atro  insigne  et  magis  coagulatum, 
quin  imo  saepe  mucosum  appareat.  Corpuscula  autem 
sanguinis  verosimiliter  integra  restant.  — Ex  hoc  fonte 
ingentem  numerum  signorum,  quae  et  durante  vita  et 
post  mortem  sectione  facta  in  conspectum  veniunt,  de- 
ducere poteris.  Quales  sunt  secretiones  cruentae  in 
cavo  abdominis,  in  pleura,  in  renibus  obortae,  haemor- 
rhagiae ex  variis  organis,  organorum  ipsorum  destru- 

(1)  Tractatus  de  efleclu  plumbi  iu  organismo  animali  sano 
etc.  Miincli.  829. 

(2)  1.  c.  p.  349. 

ctiones,  uti  pulmonum,  ronum,  intestinorum  aliorumque, 
quibus  functiones  quoque  turbantur,  ut  pulmonum  — 
quae  omnia  ei  multa  alia  status  haematoseptici  signa 
sat  dilucida  sunt.  Qui  quod  denique  in  tabem  (saturn.) 
abit,  profecto  non  miramur.  Neque  dubitandum  esse 
videtur,  quin  illa,  quae  in  morbo  saturn.  chronico  nos 
offendit,  totius  corporis  ariditas  et  omnium  fibrarum  ri- 
giditas, qua  pulsuum  durities  aliaque  symptomata  pro- 
creantur, ex  hac  peculiari,  quam  diximus,  sanguinis  dys- 
crasia  deducenda  sit. 

§.  40.  Dubii  paullisper  haerebamus,  cuinam  causae 
proximae  tribuendae  essent  secretiones  totius  cor- 
poris et  excretiones  deminutae  et  denique 
sublatae.  Omnes,  praeter  biliosam,  secretiones  huc 
pertinent.  Quae  cur  ex  omnibus  sola  adaucta  sit,  nos 
quidem  declarare  non  valemus.  Neque  excretio  alvina 
actione  Saturni  locali  in  membranam  mucosam  intesti- 
norum tollitur.  Si  quis  enim  plumbi  actionem  chemi- 
cam  non  ultra  intestinum  coecum  progredi  et  semper 
crasso  parcere  noverit,  haud  dubie  hac  de  re  nobiscum 
consentiet.  Quae  secretionum  laesio  num  eo  producta 
est,  quod  ex  sanguine  ita,  ut  exposuimus,  dissoluto  se- 
cernenda secerni  non  possint?  — Tunc  vero  non  es- 
set, cur  tantum  in  morbo  saturn.  chronico,  neque  eo 
magis  in  acuto  observaretur.  — An  e nervorum  laesa 
functione?  — Quod  eadem  de  causa  negamus. 

Vidimus,  in  morbo  saturnino  chronico  fibras  totius 
corporis  aridas  fieri  et  rigidas.  Cujus  rei  causam  in 
sanguinis  dyscrasia  posuimus.  Forsitan  nostro  jure  con- 
tendere licebat,  hoc  eo  effici,  quod  plumbum,  quum  jam 
sanguini  immixtum  est,  tum  quoque  in  partes  organicas 
chemicam  exercere  actionem.  Qua  harum  partium  con- 
tractionem provocari;  tamquam  reactionem  organicam, 
qualem  etiam  plumbo  externe  applicito  oriundam  con- 
speximus. Quae  res  quomodocunqur  se  habet,  hoc  certe 
constat,  membranas  quoque  secernentes,  aut,  ut  omnia 
quae  huc  pertinent  complectamur,  ductus  efferentes  glan- 
dularum secernentium  eodem  modo  affectos  contrahi. 
Hac  ratione  secretiones  diminui  tandemque  tolli,  equi- 
dem conjicere  voluerim.  Inde  etiam  elucet,  cur  hoc  si- 
gnum in  morbo  acuto  desideremus.  In  eo  enim  sangui- 
nis dissolutio  tanta  est  tamque  subitanea,  ut  inde  nervi 
eorumque  partes  centrales  mox  gravissimum  et  letale 
detrimentum  capiant,  priusquam  lentior  illa  in  reliquas 

fibras  actio  acta  sit.  Hac  de  causa  in  cadaveribus  ho- 
minum morbo  chronico  demortuorum  intestina  angu- 
stiora, contracta,  condensata  invenimus,  praegresso  au- 
tem acuto  non  invenimus. 

§.  41.  Superest,  ut  de  laesa  nervorum  fun- 
ctione quaeramus.  L.  W.  Sachs(l)  hunc  quoque 
plumbi  effectum  chemica  actione  effici  ratus  summo  in- 
genii acumine:  Plumbum,  ait,  in  toto  corpore  cum  al- 
bumine intimo  nexu  conjungi,  indeque  enasci,  ubicun- 
que adsit  albumen,  massam  solidam,  duram.  (Ex  hoc 
fonte  fortasse  etiam  illa  fibrarum  ariditas  et  rigiditas 
derivanda.)  Qua  praesertim  in  nervis,  ubi  maxima 
sit  albuminis  copia,  exorta,  hos  magis  magisque  contrahi 
tamquam  ligatura  circa  ipsos  posita.  Salva  auctoritate 
tanti  viri  jam  in  explicanda  plumbi  in  nervos  vi  artis 
chemicac  partes  relinquamus  et  physiologiae  auspiciis  so- 
lis nos  tradamus.  — 

Sanguis  plumbo  dissolutus  in  nervorum  partes  cen- 
trales agat  necesse  est.  Jam  hoc  interest,  num  ctrebrum 
afficiatur,  an  medulla  spinalis.  Itaque  aut  hujus  aut 
illius  functiones  vario  modo  laesas  conspicimus.  Non- 
nunquam  utrumque  simul  corripitur,  raro  tantum  illud 
prius,  de  regula  medulla  spinalis  prior  offenditur,  ut  ad 
hancce  plumbum  peculiarem  habere  relationem  videatur. 
Haec  in  nervos  actio,  ratione  habita  symptomatum,  ne- 
que deprimens  neque  incitans,  sed  alterans  jure  nomi- 
nanda est. 

§♦  42.  Nos  quidem  non  intelligimus , qua  de  causa 
plumbum  in  morbo  chronico  versus  systema  nervorum 
vegetativorum,  in  acuto  vero  versus  spinalium  actionem 
suam  dirigere  maluerit.  Neque  igitur  nobis  probatur, 
Colicam  saturni  nam  sanguinis  plumbo  mutati  iu 
nervos  vegetativos  actione  produci.  Sed  illam  de  Co- 
lica saturn.  sententiam  ingeniosissimam  sequi  malumus, 
tamquam  maxime  probandam,  quam  Pariset  (2)  his 
ipsis  verbis  profert:  »La  bile  etant  verse  dans  le  duo- 

denum et  Pes  tomae,  sans  y etre  temperee  par  son  me- 
lange  avec  les  sues  gastriques  st  les  mucosit^s,  doit  de- 
velopper  des  proprietas  irritantes,  provoquer  des  con- 
tractions  de  Pestomac;  d^ou  vienneut  les  vomissemens 
bilieux,  souvcnt  atroces:  passant  en  partie  dans  les  in- 

(1)  Handb.  der  prakt.  Arzneimitteltelire  17  Liefer,  836. 

(2)  Diclion.  des  Sciences  medie.  Tom,  VI.  pag.  35, 

testins,  la  bile  les  irritera  par  la  meme  raison,  et  de- 
terminera  des  coliques  sans  expulsions  de  matieres, 
puisque  les  mucosiles  n’en  facilitent  plus  le  glisscment, 
et  que  les  intestins  sont  d’ailleurs  inegalcment  appliques 
sur  les  matieres  dessechees.«  — 


Y i T A. 

Natus  sum  G u i 1 e 1 m u s A d o 1 p h u s Cohnheim, 
veterum  addictus  fidei,  die  XVI.  Calend.  Septembr.  anno 
h.  s.  XX.,  Lignitii,  patre  Adolpho,  matre  Dorothea 
e gente  Bie,  quos  ut  Deus  optimus  maxumus  pvrdiu 
mihi  servet  incolumes,  in  dies  precor.  Biferarum  ele- 
mentis  imbutus  quum  domi,  tum  in  ludo  praeceptoris 
dilectissimi  H i 1 1 e r — cujus  gratam  memoriam  pio  sem- 
per  animo  servabo  — decem  fere  annos  natus  Gymna- 
sium patriae  urbis  adii  Rectore  Beat.  Werdermann, 
quem  paullo  post  Beat.  Pinzger  sequebatur.  Ubi  vi- 
rorum aestumafissimorum  scholis  per  octo  fere  annos 
usus,  et  cum  testimonio  maturitatis  Directore  M.  Koeh- 
ler  dimissus,  anno  h.  s.  XXXVIll.,  almam,  quae  Vra- 
tislaviae  est,  universitatem  literarum  petii.  Ibi  ab  111. 
Otto,  penes  quem  tunc  fasces  erant  academici,  civium 
academicorum  numero  adseriptus  et  apud  ili.  Purkinje, 
t.  t.  ordinis  medici  Decanum,  nomen  professus,  per  octo 
semestria  hisce  scholis  interfui: 

III.  Braniss  de  logice;  111.  Rohovsky  de  psycho- 
ilogia;  Cei.  Ii  a h 1 e r t de  Goethii  Fausto;  11 L Stenzel 
ide  rebus  gestis;  111.  Pohl  de  physica  universa,  de  lucis  et 
Icaloris  phaenomenis  nec  non  de  electro- magnetismo ; III. 
Nees  ab  Esenbeck  de  botanice,  111.  Goeppert  duce 
in  excursionibus  botanicis  mihi  facto ; 111.  Fischerde  che- 
mia anorganica,  organica  et  pharmaceutica  ; 111.  G rave  n- 
ho  r s t dezoologia  ; III.  G 1 oc  ke  r de  rnineralogia ; 111.  He  n- 
schel  de  encyclopaedia  medica,  de  botanice  medica  et 
de  historia  rei  medicae;  111.  Klose  de  therapia  generali 
et  de  politia  medica;  111.  Purkinje  de  physiologia  ex- 
perimentis illustrata,  de  physiologia  organorum  sensuum, 
de  psychologia  physiologica,  et  de  pathologia  generali; 
111.  Otto  de  anatome  corporis  humani  universa,  de  osteo- 
logia,  de  historia  foetus  et  de  sectionibus  forensibus,  qui 
idem  vir  in  theatro  anatomico  dux  mihi  fuit  et  praece- 
ptor; 111.  Rarkow  de  anatome  pathologica  nec  non  de 

quibusdam  analomes  comparatae  capitibus;  III.  Wendt 
de  materia  medica,  de  morbis  psychicis,  de  pathologia  et 
therapia  speciali,  nec  non  de  loxicologia;  C.  Remer  jun. 
de  morbis  syphiliticis;  111.  Remer  sen.  de  arte  formu- 
las medicas  rite  concinnandi  et  de  medicina  forensi,  qui 
exercitationum  quoque  clinicarum  et  policlinicarum  mihi 
fuit  per  tria  semestria  moderator;  111.  Benedict  de 
chirurgia  generali  et  speciali,  de  ophthalmiatrice,  de  fa- 
sciis rite  applicandis  et  de  instrumentis  chirurgicis,  quo 
eodem  duce  examinatoriis  de  pluribus  chirurgiae  doctri- 
nis, et  operationibus  chirurgicis  in  cadaveribus  rite  in- 
stituendis interfui.  Idemquc  vir  ill.  in  clinico  chirurgico 
meus  erat  praeceptor  per  quatuor  semestria  et  benignus 
mihi  dedit  occasionem,  multis  eisque  gravissimis  opera- 
tionibus interesse,  et  quasdam  vel  perficiendas  commisit. 
Celerum  disserentem  audivi  111.  Betschler  de  arte  ob- 
stetricia et  de  morbis  sexus  sequioris,  qui  quoque  in 
clinico  obstetricio  et  policlinico  quum  morborum  sexus 
sequioris  tum  infantilium  doctor  mihi  erat  atque  mode- 
rator; Cei.  Burchard  de  operationibus  obstetriciis. 

Anno  b.  s.  XLU.  Berolinum  me  contuli.  Ubi  almae 
literarum  universitatis  Fridericae  Guilclmae  civi- 
bus ab  III.  de  Raumer,  qui  fasces  academicos  tenebat, 
adseriptus  et  apud  Ili.  Mueller,  t.  t.  Decanum  ordinis 
medici  maxime  spectabilem,  nomen  professus,  per  duo 
semestria  his  interfui  scholis:  Cei.  Eck  de  physiologia, 
scholis  clinicis  111.  Schoenlein,  Cei.  Wolff,  111. 
Juengken,  Cei.  Romberg, 

Jam  vero  tentaminibus,  et  philosophico  et  medico, 
atque  examine  rigoroso  superatis,  spero  fore,  ut  disser- 
tatione thesibusque  publice  defensis,  summi  in  utraque 
medicina  honores  in  me  conferantur. 


T H E S E S. 

1.  Colicam  satnrniuam  nullam  aliam  esse  nisi  stercora- 
lcm  contendo. 

2.  f Arenata  libido  multo  saepius  est  adversae  valetu- 
dinis sequela,  quam  causa. 

3.  Pharmacody.namieam , qualis  nostris  temporibus  ex- 
stat, nego  esse  disciplinam  perpetuis  praeceptis  or- 
dinatam* 

4.  Tuberculosis  et  scrophulosis  eadem  natura  atque 
indole. 


